Diari Oficial de la Generalitat Valenciana


Sumari del DOGV 4185, del 07-02-2002 (2002/726)

RESOLUCIÓ de 29 de novembre de 2001, de la Direcció General d'Indústria i Energia, per la qual s'autoritza administrativament a Iberdrola Distribución Eléctrica, SAU, l'ampliació de la subestació transformadora de 220/132/66/20 kV denominada ST Castelló . Ingenio a Castelló, i s'aprova el projecte d'execució corresponent a l'expedient ATASCT/2001/63 del Servei Territorial d'Indústria i Energia de Castelló.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4185

Data del DOGV
:   07-02-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/726


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 29 de novembre de 2001, de la Direcció General d'Indústria i Energia, per la qual s'autoritza administrativament a Iberdrola Distribución Eléctrica, SAU, l'ampliació de la subestació transformadora de 220/132/66/20 kV denominada ST Castelló - Ingenio a Castelló, i s'aprova el projecte d'execució corresponent a l'expedient ATASCT/2001/63 del Servei Territorial d'Indústria i Energia de Castelló. [2002/X726]
  
Vist l'expedient incoat pel Servei Territorial d'Indústria i Energia de Castelló a instància d'Iberdrola Distribución Eléctrica, SAU, relatiu a l'ampliació de la subestació transformadora de 220/132/66/20 kV denominada ST Castelló - Ingenio a Castelló i l'aprovació del projecte d'execució corresponent a l'expedient ATASCT/2001/63 del Servei Territorial d'Indústria i Energia de Castelló.
  
Atés que la sol·licitud indicada ha seguit en el Servei Territorial d'Indústria i Energia de Castelló la tramitació establida en el Decret 2.617/1966, de 20 d'octubre, sobre autorització d'instal·lacions elèctriques, i en la Llei 54/1997, de 27 de novembre, del Sector Elèctric.
  
Atés que l'article 12 del Decret 2.617/1966, de 20 d'octubre, estableix que el titular de l'autorització administrativa per a l'establiment o l'ampliació d'instal·lacions elèctriques presentarà el projecte d'execució d'aquestes, de conformitat amb el que s'ha disposat en els reglaments tècnics en la matèria.
  
Atesa la disposició transitòria onzena del Reial Decret 1.955/2000, d'1 de desembre, que estableix que els expedients iniciats amb anterioritat a l'entrada en vigor d'aquest es tramitaran fins a la seua resolució de conformitat amb la normativa anterior.
  
Vist que amb data 14 de novembre de 2001 l'òrgan instructor de l'expedient va emetre informe favorable per a ampliació de l'esmentada subestació i del projecte d'execució corresponent.
  
Aquesta Direcció General d'Indústria i Energia resol:
  
Primer
  
Autoritzar administrativament a Iberdrola Distribución Eléctrica, SAU, l'ampliació de la subestació transformadora de 220/132/66/20 kV denominada ST Castelló - Ingenio a Castelló, segons projecte firmat pel senyor Jorge Nieto Ramos, visat pel Col·legi Oficial d'Enginyers Superiors Industrials de la Comunitat Valenciana i Albacete en data 7 de juny de 2001, amb les característiques principals d'ampliació següents:
  
a) Transformadors.
  
Instal·lació d'un transformador de potència (T-5), de 50 MVA, 225 = 10%/21,5 kV.
  
b) Sistema de 220 kV.
  
Ampliar el parc de 220 kV, completant l'equipament de la nova posició del transformador (T-5).
  
Aquesta ampliació exigeix l'ampliació de l'embarrat inferior de 220 kV, amb la instal·lació d'un nou pòrtic d'amarratge de barres, ampliació dels embarrats estesos i construcció de tota l'obra civil necessària, incloent-hi un depòsit de recollida d'oli. Es deixarà previst l'espai necessari per a construir en el futur una posició d'acoblament i dues posicions de línia.
  
c) Sistema de 66 kV.
  
En el sistema de 66 kV es procedirà a la desconnexió del transformador T-3, de 15 MVA, i relació de transformació 63 = 10x0,63/11 kV, que fins ara alimentava el sistema d'11 kV.
  
d) Sistema de 20 kV.
  
Substituir l'actual interconnexió del mòdul 2, a través del terciari del T-2, i realitzar la futura alimentació a través del nou transformador T-5, mitjançant 3 ternes de coure de 500 mm².
  
Instal·lació d'una nova bateria de condensadors de 10,8 MVAr, en el mòdul 2 que substituirà la BC-2 existent, i la desconnexió de la BC-1, ambdues de 5,4 MVAr.
  
e) Sistema d'11 kV.
  
Es procedirà a la desconnexió de les següents cel·les: 4 cel·les d'eixida de línia, cel·la de transformador de serveis auxiliars, acoblament i la cel·la de connexió del transformador T-3.
  
Es retiraran també els 2 transformadors de serveis auxiliares de c.a. de 100 kVA de potència i relació 11/0,220 kV.
  
f) Elements auxiliars.
  
Tots els elements de comandament, control i protecció necessaris per a l'ampliació del sistema de 220 kV se situaran en l'interior de l'actual edifici de control que disposa d'espai previst per a això. El sistema de control és convencional, s'instal·larà un nou bastidor de control i protecció per a la posició del transformador T-5.
  
Segon
  
Aprovar el projecte d'execució sotmetent-lo a les següents condicions:
  
1. Les obres hauran de realitzar-se d'acord amb el projecte presentat.
  
2. El termini de posada en marxa serà de 12 mesos comptats a partir de la notificació de la present resolució.
  
3. El titular donarà compte de l'acabament de les obres al Servei Territorial d'Indústria i Energia de Castelló, a efectes de reconeixement definitiu i extensió de l'acta de posada en marxa.
  
4. L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
La present resolució no és definitiva en via administrativa i contra ella podrà interposar-se recurs d'alçada davant el conseller d'Innovació i Competitivitat en el termini d'un mes, comptat des de l'endemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 29 de novembre de 2001.- El director general d'Indústria i Energia: José Monzonís Salvia.